**DJEČJI VRTIĆ „LATICA“ KLENOVNIK**

KLASA: 601-02/25-02/2

URBROJ: 2186-15-1-3-25-1

Klenovnik, 26. svibanj 2025.

Na temelju članka 35. stavak 1. točka 4. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23), članka 5. Pravilnika o upisu i mjerilima upisa djece u Dječji vrtić „Latica“ Klenovnik i Odluke o objavi natječaja za upis djece u Dječji vrtić Latica, Upravno vijeće objavljuje

**N A T J E Č A J**

**ZA UPIS DJECE U DJEČJI VRTIĆ LATICA**

1. **PRIJAVE ZA UPIS DJECE U REDOVITI 10 – SATNI PROGRAM**

* podnose se od 26. svibnja 2025. do 06. lipnja 2025. godine osobno na adresu Dječjeg vrtića Latica, Klenovnik 32, 42244 Klenovnik, s naznakom „ZA NATJEČAJ ZA UPIS DJECE“

**II**. **UVJETI UPISA**

Uz popunjeni Zahtjev za upis djeteta u Dječji vrtić Latica (obrazac dostupan u vrtiću ili na web stranici vrtića) roditelj ili zakonski skrbnik prilaže:

* rodni list djeteta ili izvadak iz matice rođenih
* presliku rodnih listova za svu djecu iz obitelji
* originalnu potvrdu poslodavca o zaposlenju roditelja
* dokaz o samohranom roditeljstvu
* dokaz kojim se dokazuje da je roditelj žrtva ili invalid Domovinskog rata (rješenje o statusu invalida Domovinskog rata)
* presliku rješenja o doplatku za djecu
* presliku osobnih iskaznica oba roditelja
* liječničku potvrdu djetetovog pedijatra o redovitoj procijepljenosti djeteta i obavljenom sistematskom pregled djeteta
* potvrda o prebivalištu ili boravištu djeteta
* ostale dokumente kojima se dokazuje prednost pri upisu (za dijete s teškoćama u razvoju – rješenje /nalaz i mišljenje jedinstvenog tijela vještačenja, ostala medicinska dokumentacija o statusu djeteta)

**III.** **PREDNOST PRI UPISU**

Ukoliko vrtić ne može zadovoljiti sve zahtjeve roditelja djece s prebivalištem na području Općine Klenovnik, prednost će sukladno planu o upisima djece u Dječji vrtić „Latica“ Klenovnik imati:

* djeca koja do 1.4. tekuće godine navrše četiri godine života – 5 bodova
* djeca roditelja invalida Domovinskog rata – 3 boda
* djeca iz obitelji s troje ili više malodobne djece – za svako dijete 1 bod
* djeca oba zaposlena roditelja – za svakog zaposlenog roditelja 5 bodova
* djeca s teškoćama u razvoju i kroničnim bolestima – ukoliko vrtić može osigurati uvjete rada i boravka djeteta u vrtiću
* djeca samohranih roditelja – 6 bodova
* djeca osoba s invaliditetom upisanih u Hrvatskih registar osoba s invaliditetom – 3 boda
* djeca smještena u udomiteljskim obiteljima – 3 boda
* djeca u godini prije polaska u osnovnu školu – 2 boda
* djeca roditelja koji primaju doplatak za djecu ili roditelja korisnika zajamčene minimalne naknade – 1 bod
* djeca čija su braća polaznici vrtića - 5 bodova
* djeca koja imaju prebivalište ili boravište na području Općine Klenovnik - 25 bodova

Prednost pri upisu u okviru planiranog broja slobodnih mjesta po dobnim skupinama ostvaruje dijete s većim brojem bodova.

Kod djece koja temeljem kriterija i mjerila ostvare jednak broj bodova, prednost pri upisu ima ono dijete koje je prema datumu rođenja starije.

**Dokazi za ostvarivanje prednosti pri upisu**

1. Za dijete roditelja invalida Domovinskog rata – Rješenje o statusu invalida Domovinskog rata
2. Za dijete iz obitelji s troje ili više djece – za svako dijete rodni list ili izvadak iz matice rođenih
3. Za dijete zaposlenih roditelja – originalna potvrda poslodavca o zaposlenju roditelja
4. Za dijete s teškoćama u razvoju – Rješenje nalaz i mišljenje jedinstvenog tijela vještačenja, ostala medicinska dokumentacija o statusu djeteta
5. Za dijete samohranog roditelja – dokaz o samohranom roditeljstvu (smrtni list ili izvadak iz matice umrlih ili nestalih, preslika izvatka iz matice rođenih za roditelja koji nije bio u braku, ostala dokumentacija koja dokazuje da roditelj sam skrbi o djetetu
6. Za dijete u udomiteljskoj obitelji – Rješenje odnosno potvrda Hrvatskog zavoda za socijalni rad
7. Za dijete u godini prije polaska u osnovnu školu – rodni list ili izvadak iz matice rođenih
8. Za dijete roditelja koji primaju doplatak za djecu ili minimalnu zajamčenu naknadu – Rješenje o pravu na doplatak za dijete, potvrdu o primanju minimalne naknade
9. Za braću polaznika vrtića – potvrda o upisu
10. Za dijete s prebivalištem ili boravištem na području Općine Klenovnik – potvrda o prebivalištu/boravištu, preslika osobne iskaznice djeteta

**IV.** **REZULTATI UPISA**

Povjerenstvo za provedbu upisa odlučuje i obrađuje zahtjeve za upis djece te provodi bodovanje istih. U roku od 15 dana od dana isteka roka za podnošenje zahtjeva za upis djeteta Povjerenstvo će objaviti privremene rezultate upisa na mrežnim stranicama i oglasnoj ploči vrtića sa slijedećim podacima:

* prihvaćenim zahtjevima za upis djeteta
* odbijenim zahtjevima za upis uz obrazloženje
* raspoloživim kapacitetima Vrtića nakon utvrđenih rezultata upisa

Roditelj ili skrbnik ima pravo na prigovor na privremene rezultate u roku od osam (8) od dana objave istih.

Prigovor se dostavlja u pisanom obliku na adresu vrtića: Dječji vrtić Latica Klenovnik, Klenovnik 32,42244 Klenovnik uz napomenu „Za povjerenstvo za provedbu upisa“.

Odluku o prigovoru donosi Povjerenstvo u roku od pet dana od primitka prigovora.

Nakon donošenja odluke o prigovorima, Povjerenstvo utvrđuje konačne rezultate upisa s brojem bodova sukladno mjerilima i kriterijima bodovanja.

Konačni rezultati upisa objavljuju se na mrežnoj stranici Vrtića i na oglasnoj ploči Vrtića.

Zahtjevi s nepotpunom dokumentacijom, kao i zahtjevi koji nisu predani u propisanom roku, neće se razmatrati.

S informacijama o djeci i roditeljima prikupljenim u upisnom postupku, postupa se u skladu s Pravilnikom o obradi i zaštiti osobnih podataka u Dječjem vrtiću Latica.